
Godina II / Broj 34 - 50,  6. RUJNA  2026. 
Martina Divalta 71, 31 000 Osijek, tel. 031/505-830









PUNINA DAKLE ZAKONA JEST LJUBAV (RIM 13,10)

Dragi vjernici, u vašim se rukama nalazi jubilarni 50. broj našeg župnog listića. 50 sam vam tjedana nastojao ovim putem približiti Božju Riječ i informirati vas o pastoralnim zbivanjima u našoj zajednici. Iskreno se nadam da je ono pronašlo mjesta u vašoj obitelji i vašoj duhovnoj izgradnji. Božja Riječ na ovu 23. nedjelju kroz godinu može nam biti od velike pomoći. Kako pridobiti nekoga tko živi udaljeno od  cilja - života u punini? Koliko je pojedinac spreman opomenuti drugoga koji griješi? Koliko ima snage i hrabrosti to učiniti? I koliko je onaj koji opominje iskren i odgovara li za svoju grešnost? Svaka iskrena bratska opomena predstavlja opomenu samoga sebe, obraćenja samoga sebe. Samo tako bratska je opomena u ljubavi izrečena. Prvi korak je odvažiti se i krenuti „ u susret čovjeku", tj. uključiti se u jedan svijet. To znači točno sagledati i slušati drugoga i njegov život prihvatiti  bez predrasuda i prebrzog vrednovanja. U opomeni treba prvo početi nasamo, susresti se s bratom u „četiri oka“ da bismo sačuvali privatnu sferu drugoga. Tek onda drugome smijemo reći što nas zapravo brine i zabrinjava.  Ako uspije ovakvo međusobno slušanje, onda  onaj drugi može početi tražiti putove za bolji i kvalitetniji život. Ponekad je potreban i drugi korak: ako ja sam ne mogu naći pristupa drugima, onda ću, u pokušaj, uvući još jednog ili dva čovjeka. Isus dodaje još više - zajednički moliti za druge. I tada ostaje svaki čovjek slobodan da ne „posluša" opomene pune ljubavi.  Ponekad neki poticaj djeluje mnogo kasnije i sasvim drukčije, nego smo mi to željeli i očekivali. U svakom slučaju, trebamo prepoznati trenutak „odjeljenja" od drugih, da sami sebe ne činimo odgovornim  za ono na što više nemamo nikakvog utjecaja.  Odgovornost druge otpustiti znači njega samoga prepustiti Bogu.  Bitna je to Isusova lekcija za sve nas. Bog je prisutan tamo gdje je zajedništvo bratstva i ljubavi. Ovo je objava Biblije. I ljudi koji su živjeli bratstvo doživjeli su i živoga Boga. Onaj koji ljubi ispunio je sav zakon i proroke! Sv. Augustin će to reći ovako: Ljubi i čini što hoćeš.
župnik Ante Šiško


MISNA ČITANJA ZA 23. NEDJELJU KROZ GODINU,  6.  RUJNA 2026.
8 PROSINCA 2025. 

IZ KNJIGE PROROKA EZEKIELA
AKO BEZBOŽNIKA NE OPOMENEŠ, 
KRV NJEGOVU TRAŽIT ĆU IZ TVOJE RUKE. 

PSALAM 95: O DA DANAS GLAS GOSPODNJI POSLUŠATE, 
NE BUDITE SRCA TVRDA!

DRUGO ČITANJE:  (Rim 13,8-10)
IZ POSLANICE SVETOGA PAVLA APOSTOLA RIMLJANIMA
ISPUNJENJE ZAKONA JEST LJUBAV.

EVANĐELJE   (Mt 18, 15-20) 
IZ SVETOG EVANĐELJA PO MATEJU
 
U ono vrijeme: Reče Isus svojim učenicima: »Pogriješi li tvoj brat, idi i pokaraj ga nasamo. Ako te posluša, stekao si brata. Ne posluša li te, uzmi sa sobom još jednoga ili dvojicu, neka na iskazu dvojice ili trojice svjedoka počiva svaka tvrdnja. Ako ni njih ne posluša, reci Crkvi. Ako pak ni Crkve ne posluša, neka ti bude kao poganin i carinik. Zaista, kažem vam, što god svežete na zemlji, bit će svezano na nebu; i što god odriješite na zemlji, bit će odriješeno na nebu. Nadalje, kažem vam, ako dvojica od vas na zemlji jednodušno zaištu što mu drago, dat će im Otac moj, koji je na nebesima. Jer gdje su dvojica ili trojica sabrana u moje ime, tu sam i ja među njima.«
















PASTORALNE AKTIVNOSTI I MOLITVENI SUSRETI U ŽUPI 

5. NACIONALNI SUSRET HRVATSKIH KATOLIČKIH OBITELJI U OSIJEKU I ALJMAŠU – 19. I 20. RUJNA 
POZIV ŽUPLJANIMA DA PRIHVATE SUDIONIKE SUSRETA NA SMJEŠTAJ I NOĆENJE

Dragi župljani, bliži nam se 5. nacionalni susret hrvatskih katoličkih obitelji u Osijeku i Aljmašu. Poseban pastoralni naglasak usmjeren je na obitelji koje kao svog člana imaju osobu s invaliditetom. Svi koji žele sudjelovati TREBAJU SE PRIJAVITI U ŽUPNI URED pa i oni koji idu toga dana u Aljmaš osobnim automobilom. Prijave su važne radi narudžbe tiskanih liturgijskih vodiča, broja šalova za sve sudionike, broja sudionika na domjenku…. Kao župa organizirat ćemo i prijevoz autobusom u Aljmaš u nedjelju, 20. rujna. Cijena puta je 10 €. Mjesta u autobusu ima. Možete se prijaviti u uredovno vrijeme župnog ureda.

ORATORIJ ZA MINISTRANTE I ZAINTERESIRANU DJECU – SUBOTA, 12. RUJNA U 9.00 SATI

U subotu, 12. rujna s početkom u 9.00 sati u župnoj crkvi bit će organiziran oratorij za naše ministrante i za svu zainteresiranu djecu. Naš kapelan vlč. Karlo u suradnji s animatorima vodit će oratorij, koji će početi u 9 ujutro i trajati do 12 sati, zaključno sa zajedničkim objedom. Program susreta obuhvaća kreativne radionice, društvene igre te upoznavanje s našim nebeskim zaštitnicima sv. Ćirilom i Metodom. Dragi ministranti i draga djeco, dobro nam došli na oratorij!

KAVA S NOVIM ŽUPNIM VIKAROM – NEDJELJA, 13. RUJNA U 16.00 SATI

Vođen željom da novi kapelan bolje upozna župljane i oni njega, župnik Ante poziva zainteresirane župljane na spontano druženje s novim župnim vikarom vlč. Karlom Striškovićem i razgovor uz kavicu i nešto slatkog. Svi koji žele, mogu doći na susret s novim kapelanom iduće nedjelje, 13. rujna u 16.00 sati u vjeronaučnu dvoranu u podrumu Pastoralnog centra. 

OSNIVANJE DJEČJEG ŽUPNOG ZBORA – SUBOTA, 19. RUJNA U 10.00 SATI

Dragi roditelji, djeco i mladi! S velikom radošću vas pozivamo na osnivanje i na prvi susret našeg novog dječjeg župnog zbora! Dragi roditelji, ako vaše dijete voli glazbu, druženje i želi svojim glasom uveličati naša nedjeljna misna i druga liturgijska slavlja, ovo je savršena prilika za to. Dragi dječače, djevojčice,  rado pjevaš? Voliš pjevati, ali više voliš pjevati u društvu nego sam? Sviraš neki instrument? Ideš u osnovnu školu od 1. do 8. razreda? Možda si i stariji, ideš u srednju školu, a sviraš neki instrument i voliš pjevati? Imaš vremena za druženje? Onda si pravi kandidat za člana dječjeg zbora naše župe. Voditelj zbora je vjeroučitelj Petar Kopunović Legetin uz glazbenu pratnju naše mlade studentice Eve Generalić. Svi zainteresirani pozvani su na prvi susret koji će se održati u župnoj crkvi u subotu, 19. rujna u 10.00 sati. Dođi i vidi!


HODOČAŠĆE VJERNIKA SA ŽUPNIKOM U MEĐUGORJE – OD 2. DO 4. LISTOPADA 2026.

Želja je župnika iznova ponuditi hodočašće svim zainteresiranim vjernicima u Međugorje. Polazak je planiran u petak, 2. listopada u 8.00 sati ujutro, a povratak u kasnim večernjim satima u nedjelju 4. listopada 2026. Cijena putovanja + 2 puna pansiona (noćenje, doručak, ručak i večera)  je 135 € po osobi. Prijaviti se mogu zainteresirani vjernici i iz drugih župnih zajednica. Broj hodočasnika je ograničen na 58 mjesta. Voditelj hodočašća je župnik Ante Šiško. Prijave se primaju u uredovno vrijeme župnog ureda. Nemojte čekati posljednji trenutak za prijavu. Uz prijavu potrebno je odmah uplatiti i navedeni novčani iznos. 

MOLITVA MALOJ GOSPI

Pozdravljam Te, Marijo, Kćeri Boga Oca, Majko Isusa Krista, Zaručnice Duha Svetoga, uzvišeni Hrame Presvetoga Trojstva. Prepoznajemo te kao našu Sestru, milinu čovječanstva, Majku punu ljubavi, nositeljicu Krista, našeg života, znak nade i utjehe, savršenu sliku Crkve. Učini nas samo jednim srcem i jednom dušom s Tobom, da naviještamo koliko je velik Gospodin i prepoznajemo s radošću Njegovu prisutnost u svijetu. Tebi, odabranoj od Boga, za jedinstveno poslanje u povijesti spasenja, posvećujemo same sebe, naše djelovanje i naš život. Utisni svoj pečat u naše duše, da ostanemo uvijek vjerni Bogu. Izlij na nas Svoju ljubav Majke, prati nas na putu života. Utaži našu glad kruhom Riječi i Euharistije, daj da doživimo Tvoju majčinsku skrb prema nama. Ne dopusti da beskorisne i prolazne brige priječe naše traženje Boga. Po djelu Duha Svetoga i Tvojoj vjernoj suradnji neka živi i raste u nama Krist Tvoj Sin da ostvarimo spasonosni Očev plan. Amen.


PASTORALNE AKTIVNOSTI I MOLITVENI SUSRETI U ŽUPI 



SUSRET MARIJINE LEGIJE – svakog ponedjeljka u 19 sati. 
BIBLIJSKA SKUPINA – utorkom nakon večernje mise.
PROBA ZBORA S  MISE U 7.30 - utorkom nakon večernje mise.
PROBA ZBORA S  MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ S  MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
KRSNA KATEHEZA ZA RODITELJE I KUMOVE - srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise.
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.00 sati.
MOLITVENI SUSRET ZAJEDNICE TOTUS TUUS: subotom u 19 sati.
ŽUPNI CARITAS – Svakog prvog ponedjeljka u mjesecu od 16.30 do 17.30 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 








DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 115 €.
Svoj dar možete izravno uplatiti na župni račun kod Croatie banke: HR1624850031100252570 svrha uplate: dar za Crkvu; 
ili skeniranjem BAR-CODA
Svim darovateljima od srca hvala. Neka njih i njihove obitelji  
u svemu prati zagovor sv. Ćirila i Metoda.
KRŠTENI  





Naša zajednica vjernika imala je radost svjedočiti sakramentu krštenja malog novokrštenika. 
To je BORNA PAVLIĆ. 
Roditeljima i kumu od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.
ŽENIDBENI NAVJEŠTAJ





Sveti sakrament ženidbe žele sklopiti:

ZARUČNIK: SEBASTIJAN SPAJIĆ, sin MARINKA i  VERE r. LANDEKA,  uzima 
ZARUČNICU:  ZRINKU KUNA-SPAJIĆ, kći BRANKA i DUBRAVKE r. DRAGIČEVIĆ.  
Vjenčanje će biti subotu, 12. rujna 2026.  u župi Sv. Ivana Kapistrana u Iloku.
-----------------------------------------------------------
ZARUČNIK:    MIHAEL COJIĆ, sin NENADA i  ANICE r. JANUŠ,  uzima 
ZARUČNICU:  TEU MERČEP, kći MIROSLAVA i SNJEŽANE r. KOS.  
Vjenčanje će biti u subotu, 12. rujna 2026.  u našoj župi.



Mladencima želimo sreću u braku i Božji blagoslov, a vas dragi vjernici, molimo
da  možebitnu zapreku njihovog vjenčanja javite župnom uredu.
PREŠLI U VJEČNU DOMOVINU  

 Otišli  su pred nama u Vječnu Domovinu: 

NADA JAGURINAC (25.10.1948. † 26.8. 2026.);
ZVONIMIR POLČIK  (28.2.1962. †  30.8. 2026.)

Pokoj vječni daruj im  Gospodine…
         Ožalošćenim obiteljima iskrena sućut.


RASPORED MISA I MISNIH NAKANA ZA TJEDAN OD 7. DO 13. RUJNA 2026. 



	1.
	


PONEDJELJAK,  7.9.2026.
SVETI MARKO KRIŽEVČANIN, PREZBITER I MUČENIK

	
18.30

	† PETAR I † JANJA BLAŽEVIĆ;
† ANA I † IVAN JAKOBOVIĆ;
 ZA ZDRAVLJE OBITELJI ĐURIČIĆ

	2.
	

UTORAK, 8.9.2026.  
ROĐENJE BL. DJEVICE MARIJE
(MALA GOSPA)

	





18:30

	
† IVAN I † MARA ROGLIĆ;
† EMIL I † DANIJEL POSLON;
† DUBRAVKA JAKOBOVIĆ


	3.
	

SRIJEDA, 9.9. 2026. 
 SV. PETAR CLAVER, 
PREZBITER
	



18.30






	
† HELENA I † MILAN JURIŠIĆ;
† IKO KORDIĆ I SVI †† IZ OBITELJI
KORDIĆ I TOLJ;
ZA ZDRAVLJE I BOŽJI BLAGOSLOV
OBITELJI JUNUŠIĆ


	4.
	

ČETVRTAK,  10.9. 2026.   
SV. NIKOLA TOLENTINSKI, PREZBITER

	












18:30



	
† IVAN KATIĆ;
 DUŠE U ČISTILIŠTU;
U ZAHVALU JEDNE OSOBE


	5.
	PETAK, 
11.9. 2026.
	


18.30
	
† VERICA GAZIBARIĆ;
† MATIJA KRISTEK
 ZA MIR U SVIJETU


	6.
	
SUBOTA, 
12.9.2026.
PRESVETO IME 
BLAŽENE. DJEVICE MARIJE

	



07:30




	
† VINKO SELAK I †† IZ OBITELJI
KOVAČEVIĆ;
† MARA, †  JELA I † JOZO PETRIĆ;
 ZA BOLESNE I NEMOĆNE


	7.
	NEDJELJA, 
13. 9. 2026.
24. KROZ GODINU
	07:30

09:00


10:30



18:30
	
†  HILDA BENKO
†  ANA KOKOR I †† IZ OBITELJI

ZA SVE ŽUPLJANE (PRO POPULO)

†  DUBRAVKA I † ZLATKO DRAŽENOVIĆ




















RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

